**6. KLASS – B-keel**

**1.Õpitulemused**

* Reageerib pöördumistele adekvaatselt (nt tervitused, tööjuhised).
* Kasutab õpitud väljendeid oma vajaduste ning lähiümbruse kirjeldamiseks.
* Rääkimisel võib kasutada vestluskaaslase abi, võib toetuda emakeelele, esimesele võõrkeelele ja žestidele.
* On omandanud esmased teadmised õpitava keele kultuuriruumist.
* Tunneb õpitava keele tähemärke, valdab õpitud sõnavara kirjatehnikat ning oskab õpitud fraase ja lauseid ümber kirjutada (ärakiri).
* Töötab iseseisvalt, paaris ja rühmas õpetaja juhendamisel.
* Seab endale õpieesmärke ning hindab oma saavutusi koostöös kaaslaste ja õpetajaga.
* Oskab kasutada õpiku sõnastikku.

Taotletav keeletase 6. klassi lõpus - A 1.1. Osaoskuste õpitulemused vt. LISA.

**2. Õppesisu**

**Mina ja teised.**

* Enese ja kaaslaste tutvustus (nimi, rahvus, sugu, vanus, elukoht jmt).
* Välimuse kirjeldus (kasv, kehaehitus, juuste ja silmade värv jmt),

enesetunne (nt hea/halb tuju).

* Ühised tegevused sõpradega (mis mulle ja mu sõpradele meeldib teha).
* Viisakusväljendid (kellele mida ja kuidas öelda, kuidas käituda).

**Kodu ja lähiümbrus.**

* Pereliikmete ja lähisugulaste tutvustus (nimi, vanus, sugu) ning iseloomustus (huvid).
* Kodu asukoha lühikirjeldus (riik, linn/maakoht, mõni iseloomustav omadussõna).

**Kodukoht Eesti.**

* Eesti riigi nimi, asukoht, pealinn, oma rahvus, keel.
* Naaberriigid.
* Linna ja maad iseloomustav põhisõnavara (maja, park, mets, mägi jmt);
* Aastaaegade nimetused ja põhilised aastaaegade ilma kirjeldavad väljendid (hea/halb ilm jmt).

**Riigid.**

* Üldinfo riikide kohta, kus õpitav keel on riigikeeleks.

**Igapäevaelu. Õppimine ja töö.**

* Päevakavajärgsed tegevused kodus, koolis (päevaplaan, kellaajad, õppeained, õppevahendid jmt).
* Peamiste söögikordade nimed (hommik, lõuna, õhtu) ja mõned olulisemad söögid-joogid (kohv, tee, võileib, helbed jmt).

**Vaba aeg.**

* Lihtsamad tegevused ja eelistused (lugemine, muusika kuulamine, rattasõit, lemmiktoit, lemmikloom jmt).

**3. Õppetegevused**

Oluline on äratada huvi uue keele ja kultuuri vastu. Esiplaanil on kuulamis- ja rääkimisoskuse arendamine. Õigete hääldusharjumuste kujundamiseks õpilased kordavad ja loevad valju häälega. Õpetaja julgustab õpilasi kasutama õpitud väljendeid ja lühilauseid kontekstis, rakendades aktiivõppemeetodeid ning mängulisust (rollimängud, lühidialoogid jne.).

Lugemisoskust arendatakse lihtsate tekstidega (sobitusülesanded, lihtsa faktilise info leidmine jne.) ning kirjutamisoskust mudelkirjutamisega (isikuandmed jne.).

Õpilased kasutavad A-võõrkeele õppimisel omandatud õpioskusi ja -strateegiaid.

Õpilane kasutab õpiku sõnastikku.

Keeleõppe mitmekesistamiseks lauldakse eakohaseid laule, loetakse lühisalmikesi, kasutatakse erinevaid interaktiivseid keskkondi (*learningapps, quizlet* vm) ning esinemisoskuse arendamiseks on õpilastel võimalus osaleda ka teatrietendustes (nt kooliüritustel).

Üldpädevuste kujundamine toimub rühmatöödes, rollimängudes erinevate tööülesannete kaudu.

Kõik eelnevalt nimetatud õppetegevused on lahutamatult seotud õpetuses ja kasvatuses käsitlevate läbivate teemadega.

**4. Hindamine**

6. klassis hinnatakse kõiki osaoskusi nii eraldi kui ka lõimitult.

Tagasisidet antakse sõnalise hinnangu ja hinde vormis.

Teste, mis sisaldavad keeletaseme A 1.1 nõudmiste saavutamist tehakse mitte rohkem kui neli õppeaastas.

Õpilane seab koostöös õpetajaga endale õpieesmärke ja annab oma õpitegevusele hinnangu.

Õpiprotsessi ja üldpädevuste hindamisel kasutatakse kujundava hindamise põhimõtet.

**5. Kasutatav materjal**

Vene keel - “Добро пожаловать” Antidea Metsa ja Ljubov Titova   6. klassi õpik , Koolibri

Saksa keel - *“Kein Problem 1”,* Hiie Allvee, Marika Kangro, Reet Taimsoo, Koolibri.

Saksa keel- *“prima A1, Band 1”,* Friederike Jin, Lutz Rohrmann, Milena Zbrankova, Cornelsen.

Saksa keel – *“Grammatik ist kinderleicht: Lihtne saksa keele grammatika”*, Maie Lepp, Tea kirjastus.

LISA: Euroopa keeleõppe raamdokument. Osaoskuste õpitulemused.

|  |  |  |  |  |  |
| --- | --- | --- | --- | --- | --- |
|  | KUULAMINE | LUGEMINE | RÄÄKIMINE | KIRJUTAMINE | GRAMMATIKA,  KORREKTSUS |
| A 1.1 | Tunneb väga aeglases ja selges sidusas kõnes ära õpitud sõnad ja fraasid; arusaamist toetab pildimaterjal. Reageerib pöördumistele adekvaatselt (nt tervitused, tööjuhised). Tunneb rahvusvaheliselt kasutatavaid lähedase hääldusega sõnu (nt hamburger, film, takso, kohv). | Tunneb õpitava keele tähemärke. Tunneb tekstis ära tuttavad nimed, sõnad (sh rahvusvaheliselt kasutatavad) ja fraasid. Loeb sõnu, fraase ja lauseid õpitud sõnavara ulatuses; arusaamist võib toetada pildimaterjal. | Oskab vastata väga lihtsatele küsimustele ning esitada samalaadseid küsimusi õpitud sõnavara ja lausemallide piires. Vajab vestluskaaslase abi, võib toetuda emakeelele ja žestidele. | Tunneb õpitava keele kirjatähti, valdab kirjatehnikat, oskab õpitud fraase ja lauseid ümber kirjutada (ärakiri). Oskab kirjutada isikuandmeid (nt vihiku peale). Koostab lühikesi lauseid õpitud mallide alusel. | Kasutab üksikuid äraõpitud tarindeid ja lausemalle, kuid neiski tuleb ette vigu. |